Gytkjær og Haugesund sløste i rogalandsderbyet
Da Christian Gytkjær fikk to sjanser nærmest på åpent mål etter 71 minutter - og misset begge - var det klart at dette ikke var dagen for en ny borteskalp for Haugesund. - Noen ganger er man heldig, og andre ganger er man ikke heldig. Det er klart jeg skal score på sjansene mine, men samtidig skal vi være glade for at det stod 0-0 så lenge som det gjorde, for vi var ikke gode før pause, sier den danske måltyven Christian Gytkjær til VG Nett Tidlig i annen omgang oppsto en spesiell situasjon. En retur havnet hos Gytkjær, men det ble dømt en tvilsom offside. Uansett fikk ikke Gytkjær avsluttet. Dansken hevder han ble tatt av Vikings Indridi Sigurdsson. - Jeg føler ikke at jeg er i offside. Og det var en kjempestraffe. Ellers skulle jeg ha prikket den inn, beskriver Gytkjær til C More. Fyldig referat:Vi fulgte Viking-Haugesund Haugesund har enn solid statistikk mot Viking og var nærmest seier i Stavanger, men vil nok si seg brukbart fornøyd med ett poeng. - Det ble vanskelig, og vi slet med upresist pasningsspill. Det var som å spille på en badestrand, sier Viking-trener Kjell Jonevret til VG. Kampen var preget av offensivt slurv og god defensiv jobbing av begge lag, og underholdningsverdien ble deretter - lenge. - Vi kunne tatt tre poeng, men Viking hadde også gode muligheter. Vi lever greit med uavgjort etter noen tunge opplevelser i det siste, sier Haugesund-trener Jostein Grindhaug.Viking var hakket bedre før hvilen, men etter pause hevet bortelaget seg, og burde ledet midtveis i andre omgang etter to svære sjanser og en trippelmulighet som ble reddet av stolpen og mann på strek. Verken Tor Arne Andreassen eller Christian Gytkjær klarte å finne nettmaskene med sine headinger, mens sistnevnte traff både stolpe og mann på strek nærmest alene foran mål. Lokaloppgjøret var Vikings første av flere i mai. I de to neste kampene skal laget møte Start og Sandnes Ulf.Kampen mellom de to for tiden beste klubbene i Rogaland har de siste årene blitt mer og mer prestisjetung - og spesielt for Haugesund som har tørstet etter å sette sin mer meritterte nabo på plass. Og laget fra nord-Rogaland har også hatt et godt tak på Viking. I fjor vant laget begge oppgjørene, og 2-0 på Viking stadion etter at Viking hadde gått ett år uten hjemmetap. Til tross for dette endte Viking over naboen på tabellen til slutt. Premissene foran dagens oppgjør var ikke helt ulike fjorårets. Viking stod med en solid statistikk på seks strake hjemmeseirer, og var ute etter revansj for fjoråret.Første omgang ble preget av to lag som stod godt defensivt, og underholdningen var deretter. Viking var imidlertid nærmest nettkjenning da Trond Olsen møtte et innlegg fra Trond Erik Bertelsen i feltet, og Per Morten Kristiansen måtte ut i full strekk for å redde skuddet fra rundt ni meter. Sjansen etter 40 minutter var kampens første, og var stort sett omgangens beholdning. Yann-Erik de Lanlay hadde også en ball i nettet, men dommer Trond Ivar Døvle blåste for offside i forkant.Etter hvilen startet gjestene best, og kunne tatt ledelsen da Tor Arne Andreassen stupheadet fra ti meters hold. Bare en god Rune Almenning Jarstein-inngripen hindret Haugesund. Målfarlige Christian Gytkjær var frempå etter 65 minutter, og burde sendt Haugesund i ledelsen med en upresset stupheading fra sju meter. Haugesund fikk en gedigen trippelmulighet etter 71 minutter, da laget spilte seg alene med Jarstein, men landslagskeeperen fikk stoppet det første forsøket. Gytkjær avsluttet på nærmest tomt mål på forsøk nummer to, men ballen gikk i stolpen og tilbake til dansken. Det siste forsøket ble reddet på streken av hjemmelaget. Viking forsøkte å presse på i sluttminuttene, men det ble for spedt. Det var hjemmelagets første uavgjorte kamp i eliteserien på 13 kamper.
(Viking - Haugesund 0-0) Haugesund spilte seg til tre kvalifiserte sjanser, men dårlig presisjon sørget for uavgjort i rogalandsduellen. Det skal Viking være mest fornøyd med.